ଓଡିଶା ସ୍କିଲ୍ସ ୨୦୧୮ ହେଉଛି ଇଣ୍ଡିଆ ସ୍କିଲ ପ୍ରତିଯୋଗିତାର ରାଜ୍ୟସ୍ତରୀୟ ପ୍ରକରଣ, ଯାହା ଜାତୀୟ ଦକ୍ଷତା ବିକାଶ ପ୍ରାଧିକରଣ (ଏନଏସଡିସି ) ଦ୍ବାରା ୨୭ -୨୯ ଏପ୍ରିଲ ମଧ୍ୟରେ ଭୁବନେଶ୍ବରରେ ଆୟୋଜିତ ହୋଇଥିଲା। ଏଥିରେ ୭୦୦୦ରୁ ଊର୍ଦ୍ଧ୍ବ ପ୍ରତିଯୋଗୀ ୬ ଟି କ୍ଷେତ୍ରର ୨୫ ଟି ବିଭାଗରେ ଭାଗ ନେଇଥିଲେ।ଏହା ରାଜ୍ୟର ବିଭିନ୍ନ ଆଇଟିଆଇର ପ୍ରଶିକ୍ଷାର୍ଥୀଙ୍କୁ ଜାତୀୟ ଓ ଆନ୍ତର୍ଜାତୀୟ ସ୍ତରରେ ନିଜର କୌଶଳ ପ୍ରଦର୍ଶନ କରିବା ପାଇଁ ସୁଯୋଗ ଦେଇଥିଲା।
ରାଜ୍ୟ ସରକାରଙ୍କ ଦ୍ବାରା ଆୟୋଜିତ ଏହି ରାଜ୍ୟସ୍ତରୀୟ କାର୍ଯ୍ୟକ୍ରମରେ ରାଜ୍ୟର ଶ୍ରେଷ୍ଠ ଦକ୍ଷ ପ୍ରତିଯୋଗୀ ବଛାଯାଇଥିଲା। ରାଜ୍ୟସ୍ତରୀୟ କୃତି ପ୍ରତିଯୋଗୀ ଆଞ୍ଚଳିକ ପ୍ରତିଯୋଗିତାରେ ଭାଗ ନେଇଥିଲେ। ଆଞ୍ଚଳିକ ଦକ୍ଷତା ପ୍ରତିଯୋଗିତା (ପୂର୍ବାଞ୍ଚଳ ) ଜୁଲାଇ ୧୫ ତାରିଖରେ ବିଶ୍ବ ଦକ୍ଷତା ଦିବସ ଅବସରରେ ଭୁବନେଶ୍ବରଠାରେ ଆୟୋଜନ କରାଯାଇଥିଲା। ଏହି କାର୍ଯ୍ୟକ୍ରମରେ ସ୍କିଲ ଇଣ୍ଡିଆର ତୃତୀୟ ବାର୍ଷିକୀ ଉତ୍ସବ ପାଳନ କରାଯାଇଥିଲା। ଏଥିରେ ୨୨ ଟି ରାଜ୍ୟର ୨୨୫ରୁ ଊର୍ଦ୍ଧ୍ବ ପ୍ରତିଯୋଗୀ, ୨୭ଟି ବିଭାଗରେ ଭାଗ ନେଇଥିଲେ। ଏଥିରେ ମୋବାଇଲ ରୋବୋଟିକ୍ସ, ଅଟୋ ମୋବାଇଲ ଟେକ୍ନୋଲୋଜି, କୁକିଙ୍ଗ, ବ୍ରିକଲେଇଂ, ସିଏନସି ମିଲିଙ୍ଗ ଓ ୱେବ ଡିଜାଇନ ସାମିଲ ଥିଲା।
ଓଡିଶାରେ ତାଲିମପ୍ରାପ୍ତ ପ୍ରତିଯୋଗୀ କିଛି ମାସର ସମୟ ଅବଧିରେ ଜାତୀୟ ଦକ୍ଷତା ପ୍ରତିଯୋଗୀତାରେ ଉନ୍ନତ ପ୍ରଦର୍ଶନ କରିଥିଲେ। ଇଣ୍ଡିଆ ସ୍କିଲ୍ସ ହେଉଛି ଏକ ପ୍ରମୁଖ ଦକ୍ଷତା ପ୍ରତିଯୋଗୀତା ଯେଉଁଥିରେ ଚଳିତ ବର୍ଷ ୨୭ ରାଜ୍ୟର ୪୦୦ରୁ ଊର୍ଦ୍ଧ୍ବ ଆଞ୍ଚଳିକ ସ୍ତରର କୃତି ପ୍ରତିଯୋଗୀ ୪୫ଟି ଦକ୍ଷତା, ୧୦ଟି ପାରମ୍ପରିକ ଦକ୍ଷତା ଓ ୪ ଟି ଡେମୋ ସ୍କିଲରେ ଭାଗ ଭାଗ ନେଇଥିଲେ। ଦକ୍ଷତା ବିଭାଗରେ ଓଡିଶା ଏକ ଶ୍ରେଷ୍ଠ ପ୍ରଦର୍ଶନକାରୀ ରାଜ୍ୟ ଭାବେ ଉଭା ହୋଇଥିଲା। ୪ଟି ସ୍ବର୍ଣ୍ଣ, ୯ ଟି ରୌପ୍ୟ ଓ ୬ ଟି କାଂସ୍ୟ ପଦକ ସହ ପଦକ ତାଲିକାରେ ମହାରାଷ୍ଟ୍ର ପଛକୁ ଦ୍ବିତୀୟ ସ୍ଥାନ ଅଧିକାର କରିଥିଲା। ସମଗ୍ର ଦେଶରେ ସ୍କିଲ୍ଡ ଇନ ଓଡିଶା ବିଶେଷଜ୍ଞଙ୍କ ଦ୍ବାରା ପ୍ରଶଂସିତ ହୋଇଛି।
୧୯ ଜଣ କୃତି ପ୍ରତିଯୋଗୀଙ୍କ ମଧ୍ୟରୁ ଚାରିଜଣ ରୁଷରେ ଆୟୋଜିତ ଯୁରେସିୟାନ ହାଇଟେକ ସ୍କିଲ୍ସ ପ୍ରତିଯୋଗିତା ରେ ଆମ ଦେଶ ତରଫରୁ ପ୍ରତିନିଧିତ୍ବ କରିଥିଲେ । ଏହାଛଡା ସେମାନେ ଆବୁଧାବିରେ ଆୟୋଜିତ ୱାର୍ଲ୍ଡ ସ୍କିଲ ପ୍ରତିଯୋଗିତାରେ ଭାଗ ନେଇ ଦେଶ ଓ ରାଜ୍ୟ ପାଇଁ ଗୌରବ ଆଣିଛନ୍ତି। ଇଣ୍ଡିଆ ସ୍କିଲ ପ୍ରତିଯୋଗିତାର ତିନି କୃତି ପ୍ରତିଯୋଗୀ ଏସ ଅଶ୍ବଥ ନାରାୟଣ ,ଅବିନାଶ ସ୍ବାଇଁ ଏବଂ ଜେନୋଫନ ଦାସ ଯଥାକ୍ରମେ ଜଳ ପ୍ରଯୁକ୍ତି ବିଦ୍ୟା ,ସି ଏନ ସି ଟର୍ନିଙ୍ଗ ଓ ଏମ-କ୍ୟାଡ ଟ୍ରେଡ ରେ ରୁଷର କାଜାନ ଠାରେ ଆୟୋଜିତ ହେଇଥିବା ୪୫ତମ ବିଶ୍ବ ଦକ୍ଷତା ପ୍ରତିଯୋଗିତାରେ ପ୍ରତିନିଧିତ୍ବ କରିଥିଲେ।ଏହି ପ୍ରତିଯୋଗିତା ରେ ଓଡିଶାର ଏସ ଅଶ୍ବଥ ନାରାୟଣ ଜଳ ପ୍ରଯୁକ୍ତି ବିଦ୍ୟାରେ ଦେଶ ପାଇଁ ପ୍ରଥମ ସ୍ବର୍ଣ ଜିତିଛନ୍ତି।
ଲାଭ କରିଥିବା ଦକ୍ଷତା କୁ ଏକ ବଡ ପ୍ଲ୍ଯାଟଫର୍ମରେ ପ୍ରଦର୍ଶନ ବହୁତ ସନ୍ତୋଷ ଜନକ ଥିଲା। ଏହି ଗୋଟିଏ ସ୍ବର୍ଣ ପଦକ ନୁହେଁ ମତେ ଆହୁରି ଅଧିକ ପଦକ ଜିତିବାର ଅଛି। ଏଥି ପାଇଁ ମତେ ଅଧିକରୁ ଅଧିକରୁ ପ୍ରତିଯୋଗୀତା ର ସାମ୍ନା କରିବାକୁ ପଡିବ ଏବଂ ଏଥି ପାଇଁ ମୁଁ ପ୍ରସ୍ତୁତ କାରଣ 'ମୁଁ ସ୍କିଲ୍ଡ ଇନ ଓଡିଶା'।
ଶିଳ୍ପ ସ୍ୱଚାଳନ ପାଇଁ ମୋର ଅହେତୁକ ଆଗ୍ରହ ମୋତେ ୱାଟର ଟେକ୍ନୋଲୋଜୀ ପାଇଁ ଉତ୍ସାହିତ କଲା। ମୋ ଶିକ୍ଷକ ମାନଙ୍କ ସହଯୋଗ ମୋତେ ମୋର ଆଗ୍ରହକୁ ଅନ୍ୱେଷଣ କରିବାରେ ଅନେକ ସହାୟକ ହୋଇଛି। କୌଶଳ ପ୍ରତିଯୋଗିତା ମୋର ଦକ୍ଷତାକୁ ଏକ ନୂଆ ରାସ୍ତା ଦେଖାଇଲା।
କ୍ୟାଡ ବିଷୟରେ ଅଧିକ ଜାଣିବା ଆଗ୍ରହ ମତେ ସିଟିଟିସି କୁ ଟାଣିଲା। ସେଠାରେ ମୋର ଶିକ୍ଷକ ଓ ସହଯୋଗୀଙ୍କ ଉତ୍ସାହ ଓ ପ୍ରେରଣା ମତେ ରାଷ୍ଟ୍ରୀୟ ସ୍ତର ରେ ପରିଚିତ କରାଇଛି।ଯଦିଓ ମୁଁ ସ୍ବର୍ଣ ଜିତିଛି ତଥାପି ମୋ ସ୍ବପ୍ନ ଅଧୁରା ଅଛି, ଆମକୁ ମିଶନ ୧-୨ -୩ ହାସଲ କରିବାକୁ ପଡିବ।
ମୋର ବରିଷ୍ଠ ମାନେ ମତେ ସେମାନଙ୍କ କୌଶଳ ତଥା ଦକ୍ଷତା ଦ୍ବାରା ଅନୁପ୍ରାଣୀତ କରିଥିଲେ। ସେମାନେ ବିଭିନ୍ନ କଷ୍ଟ ବିଷୟକୁ ମତେ ସହଜ ଭାବରେ ବୁଝିବାରେ ସାହାଯ୍ୟ କରିଥିଲେ। ଇଣ୍ଡିଆ ସ୍କିଲ ରେ ଭାଗ ନେଇ ନେଇ ପଦକ ଜିତିବା ପରେ ମୋର ଆତ୍ମା ବିଶ୍ବାସ ବହୁତ ବୃଦ୍ଧି ପାଇଛି ଏବଂ ମତେ ଅଧିକ କାର୍ଯ୍ୟକ୍ଷମ କରାଇଛି।
ମୁଁ ସବୁବେଳେ ଦୃଢମନା ଓ ଆତ୍ମବିଶ୍ବାସୀ ଯେ ଯେ କୌଣସି କାମ ମୁଁ କରେ ସେଥି ପାଇଁ ମୁଁ ମୋ ଲକ୍ଷ୍ୟ ସ୍ଥିର କରେ। ଦକ୍ଷତା କେନ୍ଦ୍ର ରୁ ଇଣ୍ଡିଆ ସ୍କିଲ ୨୦୧୮ ରାସ୍ତା ମୋ ପାଇଁ ସମ୍ପୂର୍ଣ ସ୍ବପ୍ନ।
ନିଜକୁ କେବେ ଛୋଟ ନ ଭାବିବା ମୁଁ ସ୍କିଲ ପ୍ରତିଯୋଗୀତା ରୁ ଶିଖିଛି। ସମସ୍ତଙ୍କ ପାଖରେ ଦକ୍ଷତା ଅଛି, ତାର ସଠିକ ପ୍ରଦର୍ଶନ କରିବା ଆବଶ୍ୟକ। ମୋ ଅନୁଷ୍ଠାନ ଏବଂ ଓଏସଡ଼ିଏ ଦ୍ବାରା ପ୍ରଦତ୍ତ ସୁଯୋଗ ମତେ ଅଧିକ ଆତ୍ମବିଶ୍ବାସୀ କରିପାରିଛି।
